Everything You've Come to Expect

Everything You've Come to Expect — The Last Shadow Puppets qrupunun 1 aprel 2016-cı ildə Domino Records tərəfindən buraxılan ikinci albomu. Albom 2014-cü ildə London, Paris və Los-Anceles şəhərlərində qrupun həmmüəllifləri Aleks Törner və Mayls Keyn tərəfindən yazılmışdır. Prodüserliyini Malibuda qrupun üzvü Ceyms Ford qonaq musiqiçi Mett Helders və yeni basçı Zak Daues ilə birlikdə etmişdir. Aranjimanlar əvvəlki albomda olduğu kimi yenidən Ouen Pallett tərəfindən edilmişdir. Üz qabığında 1969-cu ilin noyabrında Cek Robinson tərəfindən çəkilmiş Tina Törnerin rəqs etdiyi zaman çəkilmiş şəkli yer almışdır. Şəkli illüstrator Metyu Kuper dəyişdirərək ona qızılı rəng verib.

"Everything You've Come to Expect" qrupun əvvəlki albomundan fərqli olaraq daha çox maksimalist səviyyədə hazırlanıb. Treklər əsasən barokko-pop, mavi göz soul və psixodelik pop janrındadır. Qrup albomu yazarkən desert rok, postpank, fank, disko və italyan film saundtrekləri də daxil olmaqla müxtəlif janrlardan təsirlənib. Mahnıların sözləri hedonizm, romantika, özünə dəyər və iki gənc kişinin gecə həyatı haqqındadır.

 Fon 
Live4Ever-ə verdiyi müsahibədə ifaçı Aleks Törner Mayls Keyn ilə bərabər mahnı yazaraq layihəni yenidən canlandırmağa həvəsli olduğunu demişdi. Albom 2015-ci ilin yayında Kaliforniyanın Malibu şəhərində Rik Rubinin Shangri-La səsyazma studiyasında lentə alınıb. Qrup bunun onlar tərəfindən buraxılacaq albom trilogiyasının ikinci hissəsi olduğunu bildirir. The Last Shadow Puppets NME-yə verdiyi müsahibədə İsak Hayes və The Style Council-dan təsirləndiyini deyib. Prodüser Ceyms Ford 2015-ci ilin noyabrında albomun tamamlandığını açıqladı.

LA Weekly-yə danışan qrup albomda yer alan orkestrin Hollivudda yerləşən "United Recording" studiyasında qeydə alındığını bildirib.

 Albomun üz qabığı 
Üz qabığında 1969-cu ilin noyabrında Nyu-Yorkda Cek Robinson tərəfindən çəkilmiş müğənni Tina Törnerin rəqs etdiyi foto yer alıb.Foto Aleks Törnerə dostu tərəfindən hədiyyə edilmişdi, sözügedən foto Törnerin evindəki mətbəxdə uzun müddət asılı qaldıqdan sonra albom şəkli kimi seçildi. Tina Törnerin komandası fotonun albom şəkli kimi istifadə edilməsi ilə razılaşdı. Arctic Monkeys-in albomlarını dizayn edən Metyu Kuper, bu fotonu dəyişdirərək ona qızılı rəng verib.

Albom şəkli 2016-cı ilin "Ən yaxşı albom rəsm əsəri" mükafatını qazanaraq Devid Bouinin Blackstar-ını məğlub etdi. Mükafat Art Vinyl tərəfindən təşkil edilmişdi.

 Tənqidçilərin şərhi 

"Everything You've Come to Expect" müasir musiqi tənqidçilərindən müsbət rəylər əldə etdi. Əsas tənqidçilərin rəylərinə 100-dən normallaşdırılmış xal təyin edən Metacritic-də albom 28 rəy əsasında orta hesabla 70 xal aldı ki, bu da "ümumiyyətlə müsbət rəylər" olduğunu göstərir.

Müsbət rəydə The Independent albomun eksperimental xarakterini qeyd etdi və albomun "zamanla yaxşılaşdığını" yazdı.

 Trek siyahısı 
Qeyd edilənlər istisna olmaqla, bütün treklər Aleks Törner və Mayls Keyn tərəfindən yazılmışdır.

 İstinadlar 

Kateqoriya:2016-cı ilin musiqi albomları
Kateqoriya:Domino Recording Company albomları